[{"text_idx": "#000001", "text": "MTU\u0308 Eesti MaaturismOtsi lehelt ettevo\u0303tetU\u0308hingu liikmed"}, {"text_idx": "#000006", "text": "Iga noorpaari unistus on saada parima pulmapa\u0308eva osaliseks, mis oleks meeles kogu elu mitte ainult endal, vaid ka perekonnal, la\u0308hedastel, so\u0303pradel ja tuttavatel. Pakume igaku\u0308lgset abi, fantaasiarikkaid valikuvo\u0303imalusi ja minimaalset ajakulu Teie elu suursu\u0308ndmuse korraldamisel!\nOxforell Puhkekeskus pakub Teile ko\u0303ikvo\u0303imalikke peolahendusi koosto\u0308o\u0308s oma heade koosto\u0308o\u0308partnerite \u2013 peoteenindus -ja dekoratsioonifirmadega. Ku\u0308sige julgesti ko\u0303ikvo\u0303imalikku no\u0303u ja abi, et saaksite oma peol pingevabalt osaleda! Ideaalse peo vundament on ha\u0308stitoimiv ja palju aastaid koos to\u0308o\u0308tanud meeskond.\nKoostame Teile personaalse pulmapeo pakkumise!"}, {"text_idx": "#000009", "text": "Ko\u0303rvemaa maastikukaitseala (pindala 12961 ha) asub Ja\u0308gala jo\u0303e u\u0308lemjooksu ning Mustjo\u0303e alamjooksu vahel, ho\u0303lmates suuri asustamata metsa- ja rabamassiive, oose, ja\u0308rvi ning jo\u0303gesid. Ko\u0303rvemaa pakub erakordselt kaunis looduskeskkonnas mitmeku\u0308lgseid vo\u0303imalusi puhkuse ja vabaaja veetmiseks.\nKo\u0303rvemaa su\u0308dames paiknev Aegviidu hakkas arenema 17. sajandil Tallinn - Tartu tee a\u0308a\u0308rde rajatud postijaama u\u0308mber. Vaheldusrikka reljeefiga metsade- ja ja\u0308rvederohkesse paika rajasid aadlikud oma suvilaid. 19. sajandi lo\u0303pul, pa\u0308rast Tallinn - Peterburi raudteeliini rajamist kujunes Aegviidu tallinlaste armastatud va\u0308ljaso\u0303idukohaks, hiljem ka matka- ja suusakeskuseks. Sa\u0308ilinud on algupa\u0308rased, rohke puitdekooriga jaamahooned ja veetorn."}, {"text_idx": "#000010", "text": "Du\u0308namu\u0308nde tsistertslastele kuulunud Padise klooster on La\u0308a\u0308ne-Harjumaa u\u0308ks ta\u0308helepanuva\u0308a\u0308rsemaid kultuurima\u0308lestisi. Klooster pa\u0308rineb 1317. aastast ja selle o\u0303itsenguajal kuulusid kloostri omandusse valdused Lo\u0303una-Soomes (praeguse Helsingi u\u0308mbruses), Porvoos, Sipos ja Pernajas. 1558. Aastal, enne Liivi so\u0303ja algust, vo\u0303eti klooster Ordu valdusse, vennaskond saadeti laiali ja klooster muudeti so\u0303java\u0308ekindluseks. Liivi so\u0303ja ka\u0308igus la\u0308ks klooster u\u0308le rootslastele. 1622. aastal annetas Rootsi kuningas Gustav II Adolf Padise kloostri Riia toomha\u0308rrale Thomas Rammile teenete eest Liivi so\u0303jas ning Rammid elasid kloostri ruumes kuni 18. sajandi lo\u0303puni, mil klooster va\u0308lgust su\u0308u\u0308datuna varemeteks po\u0303les."}, {"text_idx": "#000013", "text": "Rebala muinsuskaitseala on rikkaliku ajaloopa\u0308randiga iidne kultuurmaastik, kus 74 km2 suurusel alal on enam kui 300 arheoloogiama\u0308lestist nooremast kiviajast alates ning mitmeid ku\u0308lasid, mille vanus ulatub paarituhande aasta taha. Rebalas on na\u0308ha iidne po\u0303llumajandusmaastik, muinaspo\u0303llud on umbes 2000 aasta vanused, mille ja\u0308lgi vo\u0303ib leida po\u0303ldude la\u0308heduses paiknenud po\u0303llukivihunnikute ja po\u0303llupeenarde ja\u0308rgi. Muistsetest po\u0303llupeenardest on aegade jooksul kujunenud kiviaiad. Rebala muuseumi ko\u0303rval on na\u0308ha Eesti vanimad ja esinduslikumad kivikirstkalmed, mis on rajatud hilispronksiajal (ca 7 sajandil eKr)."}, {"text_idx": "#000017", "text": "Viinistu on enam kui 600-aasta vanune va\u0308ike kaluriku\u0308la. Pa\u0308rast kolhoosiaegse kalato\u0308o\u0308stuse hoonetekompleksi renoveerimist sai Viinistu ku\u0308la omale kunstimuuseumi (), kus asub Viinistul su\u0308ndinud Jaan Manitski kunstikogu. Endise kalato\u0308o\u0308stuse veemahutitest u\u0308mberehitatud na\u0308itusesaalides saab nautida sadade eesti kunstnike loomingut la\u0308bi aegade, nii baltisaksa kui Tartus tegutsenud Pallase koolkonna kunstnike to\u0308o\u0308dest kaasaegse Eesti kunstini."}, {"text_idx": "#000018", "text": "Eesti toidu- ja joogitootjate andmebaasiga liitumine"}, {"text_idx": "#000019", "text": "Palun kontrollige, et ko\u0303ik va\u0308ljad oleks korrektselt ta\u0308idetud."}]